**DISPOZIŢIE**

**pentru modificarea Dispoziției nr. 157/16.05.2014 privind constituirea**

**Comisiilor de <LEGIS\_SELSTART>recepţie<LEGIS\_SELEND> a bunurilor achiziţionate de către Judeţul Cluj**

Preşedintele Consiliului Judeţean Cluj,

Având în vedere conținutul instrumentului de motivare și prezentare a dispoziției, respectiv Referatul de aprobare nr. 11387/13.03.2025, elaborat de către Direcţia Generală Buget-Finanţe, Resurse Umane, prin care se motivează și fundamentează emiterea actului administrativ;

Având în vedere dispozițiile:

* art. 196-199 coroborat cu art. 2 alin. (1) din Anexa nr. 1 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
* art. 2-3, art. 58 alin. (1) și (3), art. 59, art. 61-62 și art.80-84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Dispoziția Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu dispozițiile:

* art. 191 alin. (1) lit. a) din Ordonanța de urgență a Guvernului nr. 57/2019 privind Codul administrativ,cu modificările și completările ulterioare;
* Legii nr. 273 / 2006 privind finanţele publice locale, cu modificările şi completările ulterioare;
* Legii contabilității nr. 82 / 1991, republicată, cu modificările și completările ulterioare;
* Legii nr. 98 / 2016 privind achiziţiile publice, cu modificările şi completările ulterioare;
* Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice, cu modificările şi completările ulterioare;
* Ordinului Ministrului Finanţelor Publice nr. 1917/2005 pentru aprobarea Normelor metodologice privind organizarea şi conducerea contabilităţii instituţiilor publice, Planul de conturi pentru instituţiile publice şi instrucţiunile de aplicare a acestuia, cu modificările şi completările ulterioare;

În temeiul competențelor stabilite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare

**dispune:**

**Art. I.** Dispoziţia nr. 157 /16.05.2014 privind constituirea Comisiilor de recepţie a bunurilor achiziţionate de către Judeţul Cluj, modificată și completată prin Dispozițiile nr. 110/2016, nr.408/2018, nr.498/2021, nr.371/2022 și nr.465/2023, se modifică astfel:

1. Art. 1 se modifică și va avea următorul conținut:

**"Art. 1. (1)** Se numeşte Comisia de recepţie a bunurilor materiale achiziţionate de către Judeţul Cluj, cu excepția bunurilor materiale specifice activității Direcției de Administrare Drumuri Județene, Direcției de Administrare și Exploatare a Stadionului Cluj Arena, și Compartimentului Administrare Castel Banffy, Răscruci în următoarea componenţă:

**Preşedinte:** Baicu Tănase - consilier;

**Membri:** Meteş Ştefan-Horea - consilier;

 Marchiș Vasile-Dan - consilier.

**(2)** Se numeşte Comisia de recepţie a bunurilor materiale specifice activității Direcției de Administrare Drumuri Județene, în următoarea componenţă:

**Preşedinte:** Rus Anca-Emilia - consilier;

**Membri:** Pop Istvan-Zsolt - consilier;

 Fati Paul-Horea - consilier.

**(3)** Se numeşte Comisia de recepţie a bunurilor materiale specifice activității Direcției de Administrare și Exploatare a Stadionului Cluj Arena, în următoarea componenţă:

**Preşedinte:** Ciucaș-Ielciu Sergiu-Raul - referent;

**Membri:** Vădan Viorel **-** referent;

 Baciu Oleg - inspector de specialitate.

**(4)** Se numeşte Comisia de recepţie a bunurilor materiale specifice activității Compartimentul Administrare Castel Banffy, Răscruci, în următoarea componenţă:

**Preşedinte:** Szalma Anna-Maria - inspector de specialitate;

**Membri:**  Radu Rodica-Renata - inspector de specialitate;

 Popescu Petre-Adrian - inspector de specialitate.”

**Art. II.** Cu ducerea la îndeplinire a prevederilor prezentei dispoziţii se încredinţează Direcţia Generală Buget-Finanţe, Resurse Umane şi persoanele nominalizate la art. I la prezenta Dispoziţie.

**Art. III.** Prezenta dispoziţie se comunică, prin prin poșta electronică, Direcţiei Generale Buget-Finanţe, Resurse Umane, persoanelor nominalizate la art. I la prezenta Dispoziţie, precum şi Prefectului Judeţului Cluj.

 **CONTRASEMNEAZĂ:**

 **PREŞEDINTE, SECRETAR GENERAL AL JUDEȚULUI**

 **ALIN TIȘE SIMONA GACI**

**Nr. 116 din 18 martie 2025**